<classify> MWANASIASA mkongwe, Paul Kimiti, amemuelezea Rais Mstaafu Benjamin Mkapa kama kiongozi wa aina yake aliyethibitisha falsafa yake ya uwazi na ukweli kwa kuweka bayana mambo aliyopitia wakati wa urais wake, ikiwamo kukiri upungufu wake kwenye kitabu alichoandika.Kimiti aliyewahi kushika nyadhifa mbalimbali serikalini, ikiwamo uwaziri tangu serikali ya awamu ya kwanza iliyokuwa ikiongozwa na Mwalimu Julius Nyerere, amesema kitendo cha Mkapa kukiri kuwapo mambo yanayomuumiza aliyofanya wakati wa uongozi wake, kinadhihirisha alivyo kiongozi thabiti.Alisema hayo hivi karibuni Dar es Salaam kuhusu masuala mbalimbali nchini ikiwamo kitabu cha maisha binafsi ya Mkapa kiitwacho My Life, My Purpose kilichozinduliwa hivi karibuni.Kimiti aliwahi kuwa Waziri wa Nchi, Ofisi ya Waziri Mkuu mwaka 1982 chini ya Nyerere na mwaka 1995, Mkapa alimteua kuwa waziri wa kilimo na mwaka 1998 akawa waziri wa kazi na vijana.Siyo rahisi kwa Rais kuzungumzia hata mapungufu yake yaliyojitokeza kipindi cha utawala wake lakini Mkapa ameweza.Nampongeza kwa hilo kwa sababu ni kweli haya yalisemwa, yalizungumzwa hata kwenye vyombo vya habari lakini yeye kuja kukiri kabisa kwamba ni kweli yalimuumiza, ndicho kitu ambacho nampongeza, alisema Kimiti alisema kama binadamu, ni vigumu kukwepa kusemwa na kukosolewa na kwamba yapo baadhi ya mambo yaliyofanyika kutokana na shinikizo kutoka nje na mengine mengi Rais hakuyafanya peke yake kwani yalipita kwenye baraza la mawaziri wakamshauri.Alisena wakati wa uongozi wake, Mkapa alikuwa na nia thabiti ya kuiondoa nchi katika mkwamo. Akielezea asili ya uwazi wa Mkapa, Kimiti anasema ilifika wakati alishauri baadhi ya sera katika Ilani ya Chama Cha Mapinduzi CCM zirekebishwe ziendane na hali ya uchumi wa wakati huo.  <topic>: kitaifa 